شہباز گل (سیاست دان)

محمد شہباز شبیر گل جو عام طور پر شہباز گل کے نام سے جانے جاتے ہیں، ایک پاکستانی ماہر تعلیم، لیکچرر، سیاست دان اور سابق ترجمان صوبائی حکومت پنجاب اور سابق وزیر اعظم پاکستان کے معاون خصوصی ہیں۔ وہ 10 اپریل 2022 تک عمران خان کی کابینہ کا حصہ رہے ہیں۔ اس وقت وہ سابق وزیر اعظم عمران خان کے چیف آف اسٹاف ہیں۔

 ابتدائی زندگی 
گل فیصل آباد میں پیدا ہوئے اور وہیں ابتدائی تعلیم حاصل کی۔ انھوں نے 2008 میں ملایا یونیورسٹی سے مینجمنٹ اور لیڈرشپ میں پی ایچ ڈی کی ڈگری حاصل کی۔
 کیریئر 

 درس و تدریس 
انھوں نے اپنے تدریسی کیرئیر کا آغاز 2004 میں کیا۔ وہ قائداعظم یونیورسٹی، اسلام آباد اور بین الاقوامی اسلامی یونیورسٹی کی فیکلٹی کا حصہ رہنے کے ساتھ ساتھ الینوائے یونیورسٹی میں بزنس ایڈمنسٹریشن کے کلینیکل اسسٹنٹ پروفیسر کے طور پر کام کر چکے ہیں۔ آپ کامسیٹس یونیورسٹی، لاہور کی فیکلٹی کا حصہ رہے چکے ہیں۔

گل 2019 سے یونیورسٹی آف الینوائے ایٹ اوربانا–شیمپیئن میں بزنس ایڈمنسٹریشن کے اسسٹنٹ پروفیسر ہیں۔ 

 سیاست 
گل 2018 میں وزیراعلیٰ پنجاب سردار عثمان بزدار کے ترجمان بنے تھے۔ مارچ 2019 میں وزیر اعلیٰٰ نے انھیں اپنی طرف سے سرکاری اداروں اور دفاتر کا معائنہ کرنے کے لیے مقرر کیا۔ انھوں نے 13 ستمبر 2019 کو ترجمانی کے عہدے سے استعفا دے دیا تھا۔

 حوالہ جات 

زمرہ:غیر موجود سال پیدائش (بقید حیات شخصیات)
زمرہ:پنجابی شخصیات
زمرہ:پاکستان تحریک انصاف کے سیاست دان
زمرہ:فیصل آباد کے سیاست دان
زمرہ:بقید حیات شخصیات
زمرہ:بین الاقوامی اسلامی یونیورسٹی اسلام آباد کا تدریسی عملہ
زمرہ:پاکستان میں زیر حراست اور قیدی شخصیات
زمرہ:قائد اعظم یونیورسٹی فیکلٹی